**FACTORI AI EVOLUȚIEI**

Prima teorie ştiinţifică asupra evoluţiei vieţuitoarelor a fost elaborată de naturalistul englez Charles Darwin. Aceasta este considerată teoria clasică a evoluţiei vieţuitoarelor şi a fost prezentată în lucrarea ,,Originea speciilor”(1859).

 **Factorii darwinişti ai evoluţiei sunt:**

1. **Ereditatea**
* Este proprietatea organismelor de a avea informaţie genetică, pe baza căreia sunt transmise la descendenţi caractere morfologice,fiziologice, biochimice şi comportamentale .
* asigură asemănarea dintre indivizii care aparţin aceleiaşi specii.
1. **Variabilitatea**
* Este proprietatea organismelor de a se deosebi unele de altele prin însuşiri ereditare şi neereditare, astfel încât să nu existe copii identice
* Ex. forma ciocului la păsări, dungile zebrelor
1. **Suprapopulaţia**
* reprezintă creşterea excesivă a numărului de indivizi și tendinţa organismelor de a se înmulţi nelimitat.
* este controlată în mod natural prin limitarea surselor de hrană (lanțul trofic)
1. **Selecţia naturală**
* Reprezintă ansamblul de mecanisme ce asigură menţinerea indivizilor care au variaţii utile, favorabile, în condiţiile de mediu date, şi eliminarea indivizilor cu variaţii nefavorabile.

 **În concluzie, după Darwin:**

* *Variabilitatea spontană* a naturii reprezintă sursa evoluţiei
* *Lupta pentru existenţă* este consecinţă a suprapopulaţiei, dar şi a presiunii mediului înconjurător
* *Selecţia naturală* menţine şi favorizează variaţia cea mai aptă, care va deveni specie nouă
* *Evoluţia speciilor* este procesul permanent de adaptare cât mai bună la mediu